Kleuter veg om lewe ná ongeluk by skool | Maroela Media
Jayden Helberg. Foto: Facebook
'n Kleuterseuntjie van Pretoria is in 'n kritieke toestand in die hospitaal nadat hy Donderdag baie ernstige beserings by sy skool opgedoen het.
Jayden Helberg moes Donderdag 'n noodoperasie ondergaan en is ná die operasie in die waakeenheid van 'n hospitaal opgeneem waar hy aan 'n asemhalingsmasjien gekoppel is.
Maroela Media verneem Jayden het seergekry toe 'n sementwasbak op hom geval het, maar sy pa, Werner Helberg, wou nie meer besonderhede oor die ongeluk aan Maroela Media bevestig nie. Hy het Sondag gesê hy en sy vrou wil nou eers fokus op hul seun se herstel voordat hulle met die media oor die voorval gesels.
Hy het Maroela Media wel verwys na 'n Facebook-blad wat op die been gebring is om mense op hoogte te hou van Jayden se vordering en hulle aan te moedig om vir hom te bid. Volgens inligting op die Facebook-blad het een van Jayden se longe ná die ongeluk platgeval.
Jayden was Saterdagaand steeds in 'n kritieke toestand nadat hy 'n terugslag gehad het. "Sy een longetjie het 'n gogga. Dit word weggestuur vir verdere toetse. Ongelukkig het die een longetjie wat swak is die gesonde longetjie aangesteek. Sy hartklop was te vinnig wat ook komplikasies veroorsaak het. Susters het dadelik aan die werk gespring om hom weer stabiel te kry," lui 'n inskrywing op die blad.
"Bid asseblief sonder ophou. [Ons] seuntjie het elke gebed só nodig."
Die Helberg-egpaar het ook op die blad gesê hulle vertrou op die Here vir volkome genesing. "Ons weet God hoor elke gebed en sien elke traan. Jaytjie, ons ou bulletjie, jy is 'n regte vegtertjie. Jesus het jou styf vas teen Sy boesem."
Ek is so jammer. Baie sterkte, Jayden is in my gebede:-)
Baie sterkte aan die Heilberg ouers en gesin.
God sien opgenade neer op julle.
By God is niks onmoontlik nie.
Ai liefie kind hierdie ouma bid baie hard vir jou en jou ouers. Ons dien lewendige God. Hy sal voorsien.
Ons het vir jou gebid en sal nog steeds so doen liefste seuntjie, ons bid ook vir julle as ouers om net te glo in ons Almagtige God, Sy Genade is Groot. Ons verstaan nie altyd wat met ons in hierdie wereld gebeur nie maar vertroue moet ons nooit verloor nie. Baie sterkte vir julle, julle ou seuntjie gaan gesond word. Hou ons altyd op hoogte hoe dit gaan.
Hierdie kind se bloed klop in die ouers se are, want dit is hulle kind en die herstel is in hulle geloof op God. Daar is geen verantwoordelikheid teenoor die media.